35-årige Pander nåede at spille 51 landskampe for Danmark og deltog også i to VM-slutrunder. Dertil kommer fem danske mesterskaber, som alle blev vundet med Herning. De seneste to år har han tørnet ud for AaB, men nu er det altså slut. - Beslutningen blev faktisk taget allerede for tre måneder siden. Jeg havde en god snak med AaB og fik egentlig et udmærket tilbud. Men hensynet til familien vejede tungest. Jeg har to små børn, og nu er det familiens tur til at få min tid, siger Rasmus Pander til al-bankligaen.dk.

Referat:
Rasmus Pander takker nej til tilbud fra AaB og stopper karrieren.